cyanic-selkie/wikianc huggingface dataset:
டெல் பராக்
இந்நகரத்தின் உண்மையான பெயர் அறியப்படவில்லை. இதன் தற்போதைய பெயர் டெல் பராக் ஆகும். கிமு மூன்றாவது ஆயிரமாவது ஆண்டின், இரண்டாம் நடுப்பகுதியில் இந்நகரத்தின் பெயர் நகர் என்றும், பின்னர் நவார் என்றும் அறியப்படுகிறது. செமிடிக் மொழியில் நகர் என்பதற்கு வேளாண்மைக்கு ஏற்ற இடம் என்று பொருள் ஆகும். பண்டைய நகர் அல்லது நவார் இராச்சியத்தின் சிதிலங்கள் காணப்படும் இடத்தை டெல் பராக் என்பர்.
வரலாறு
கிமு ஏழாம் ஆயிரமாவது ஆண்டில் சிறு நகரமாக இருந்த நகர் எனப்படும் நவார் நகரம், பின்னர் கிமு நான்காம் ஆயிரமாவது ஆண்டில் வடக்கு மெசொப்பொத்தேமியாவில் பெரிய நகர இராச்சியமாக மாறியது. மேலும் இது பாபிலோன் போன்ற தெற்கு மெசொப்பொத்தேமியா நகரப் பண்பாடுகளுடன் தொடர்பு கொண்டிருந்தது.
கிமு மூன்றாம் ஆயிரமாவது ஆண்டின் தொடக்கத்தில், உரூக் ஆட்சியின் போது, நகர் இராச்சியத்தின் பரப்பளவு சுருங்கியது. பின்னர் கிமு 2600ல் மீண்டும் நகர் எனும் இவ்விராச்சியத்தின் பகுதிகள் விரிவடைந்தது. காபூர் சமவெளியை ஆண்ட இந்த இராச்சியத்திற்கு நகர் எனும் நகரம் தலைநகரமான விளங்கியது. நகர் இராச்சியம் கிமு 2600 முதல் கிமு 2300 முடிய தன்னாட்சியுடன் ஆளப்பட்டது
கிமு 2300ல் அக்காடியப் பேரரசின் படையெடுப்பால் நகர் இராச்சியம் அழிக்கப்பட்டு, மீண்டும் அவர்களால் கட்டப்பட்டப்பட்டது. பின்னர் கிமு இரண்டாம் ஆயிரமாவது ஆண்டின் தொடக்கத்தில் நகர் இராச்சியம், ஹுரியர்களால் ஆளப்பட்டது. கிமு 1500ல் மித்தானி இராச்சியத்தினரின் மையமாக நகர் இராச்சியம் விளங்கியது.
கிமு 1300ல் பழைய அசிரியப் பேரரசால் நகர் இராச்சியம் அழிக்கப்பட்டது.
அதன் பின்னர் நகர் இராச்சியம் தனது இழந்த பெருமையை மீட்க இயலவில்லை. அப்பாசியக் கலீபகத்தின் ஆவணங்களில் நகர் இராச்சியம் இருந்ததற்கான குறிப்புகள் இல்லை.
நகர் இராச்சியத்தில் செமிடிக் மக்கள், ஹலாப் மக்கள், அமோரிட்டு மக்கள், ஹுரியத் மக்கள் போன்ற பல்வேறு இனக்குழுக்கள் வாழ்ந்தனர்.
துவக்க காலத்திருந்து நகர் இராச்சியம் ஒரு சமயத்தின் மையமாக விளங்கியது. இதன் புகழ் பெற்ற கண் கோயிலின் முக்கியக் கடவுள் பெலட் - நகர் ஆகும். இக்கடவுளை காபூர் சமவெளி பிரதேசத்தில் கொண்டாடினர்.
தீட்டப்பட்ட நவரத்தினகற்கள், மணிக்கற்களின் செதுக்குவேலை, கண்ணாடி மற்றும் பீங்கான் பொருட்கள் போன்றவற்றிற்கு நகர் இராச்சியம் புகழ் பெற்றது.
நகர் இராச்சியம் அனதோலியா, லெவண்ட் மற்றும் தெற்கு மெசொப்பொத்தேமியாவிற்கு இடையில் இருந்ததால், இது புகழ் பெற்ற வணிக மையமாக விளங்கியது.
1937ல் நகர் தொல்லியல் களத்தை மேக்ஸ் மல்லோவான் என்பவர் அகழாய்வு மேற்கொண்டார். பின்னர் 1979 முதல் 2011 முடிய பல்வேறு அகழாய்வாளர்கள் நகரில் தொல்லியல் பணிகள் மேற்கொண்டனர்.
தொல்லியல் களங்கள்
அகழாய்வில் கண்டெடுத்த சிதைந்த நகர் நகரத்தின் நான்கு பெரும் கல்லறைகள் கிமு 3800 - 3600 காலத்தவைகள் ஆகும்.
நகரின் பண்டைய கண் கோயில் பல தளங்களுடன் கட்டப்பட்டிருந்தது.
வெளி இணைப்புகள்
பகுப்பு:பண்டைய நகரங்கள் பகுப்பு:பண்டைய வரலாறு பகுப்பு:மெசொப்பொத்தேமியாவின் வரலாறு பகுப்பு:சிரியாவின் உலகப் பாரம்பரியக் களங்கள் பகுப்பு:மெசொப்பொத்தேமியா பகுப்பு:பண்டைய அண்மைக் கிழக்கின் நகரங்கள் பகுப்பு:அண்மைக் கிழக்கு நாடுகளின் தொல்லியல் பகுப்பு:சிரியாவின் தொல்லியற்களங்கள்
தென்னிந்தியாவில் வளரும் அயல்நாட்டு மரங்கள்
பெரும்பான்மையான அயல்நாட்டுத் தாவரங்கள் மருந்திற்காகவும் ,மணப்பொருளுக்காகவும் ,உணவிற்காகவும் அறிமுகப்படுத்தப்பட்டன .வீட்டுத்தோட்டங்களில் அழகுக்காக வளர்க்கப்படுவதற்கு, தாவரங்கள் அயல் நாடுகளிலிருந்து கொண்டு வரப்பட்டன.மிகப்பெரும்பான்மையான அயல் நாட்டுத்தாவரங்கள், ஆங்கிலேய ஆட்சியின் போதே தென்னிந்தியாவில் அறிமுகப்படுத்தப்பட்டன.
கொன்றை மரம்
இலங்கையைச்சேர்ந்த இம்மரம் மே ,ஜூன் திங்கள்களில்  பூக்கிறது .இதன் மலர்கள் இளஞ்சிவப்பு  .தமிழ் நாடு ,ஆந்திரம் ,கேரளம் ஆகிய மாநிலங்களில் அழகிற்காக இம்மரம் வளர்க்கப்படுகிறது.
பெருங்கொன்றை மரம்
மலேசியா நாட்டைச்சேர்ந்த இம்மரத்தின் மஞ்சள் நிற மலர்கள் அக்டோபர்  திங்களில் தோன்றும் .தென்னிந்தியாவில் மேற்கு தொடர்ச்சி மலைப் பகுதிகளில் அழகிற்காக இம்மரம் வளர்க்கப்படுகிறது.
கொடுக்காப்புள்ளி மரம்
குறைந்த உயரமுள்ள இம்மரம் ,பிரேசில் நாட்டைச் சேர்ந்தது.பூக்கள் மார்ச் செப்டெம்பர் திங்களில் தோன்றுகின்றன.தமிழ்நாட்டில் மிகுதியாக வளரும் இதன் கனி உண்ணக்கூடியது.
சவுக்கு
ஆஸ்திரியேலியாவிலிருந்து தென்னிந்தியா வந்த இம்மரம் 15-20 மீ உயரம் வளரக்கூடியது .இதன் இலைகள் சிறுத்துச் செதில் இலைகளாக இருக்கும் .தமிழ்நாடு,கேரளம் ,ஆந்திர மாநிலங்களில் மணற்பாங்கான கடற்கரை பகுதிகளில் வளரும் இம்மரத்தின் கட்டை பொருளாதாரச்சிறப்பு வாய்ந்தது.
மலை வேம்பு
ஈரான் நாட்டைச்சேர்ந்த இந்த இலையுதிர் மரத்தின் இளஞ்சிவப்பு நிறமான மலர்கள் அழகுக்காக வளர்க்கப்படுகின்றன.
வேலிக்கருவை
மெக்சிகோவைத் தாயகமாகக் கொண்ட இந்த முள்மரம் வேலிக்காக  வளர்க்கப்படுகிறது .ஓரளவு தமிழ்நாட்டின் விறகுத்தேவையை இது நிறைவு செய்கிறது.
அசோகம்
இலங்கையிலிருந்து அறிமுகமான இம்மரம் நீண்டு வளரும் மையத் தண்டைக் கொண்டது .கோபுரம் போல அமைந்த  பக்கக் கிளைகள் இதற்கு உண்டு .அழகிற்காக வளர்க்கப்படும் இம்மரத்தின் இளம் சிவப்பு,மஞ்சள் நிறமுடைய மலர்கள் ஏப்ரல் திங்களில் மலர்கின்றன.கட்டைகள் ,பென்சில்,பெட்டி போன்றவற்றை தயாரிக்க பயன்படுகின்றன.
புளிய மரம்
ஆ ஃப்ரிக்க நாட்டிலிருந்து அறிமுகமாகிய இம்மரம் சாலை ஓரங்களில் நிழல் தருவதற்காக வளர்க்கப்படுகிறது .இதன் கனி உணவில் பயன்படுகிறது.
முந்திரி
பிரேசில் நாட்டைச்சேர்ந்த இது கேரளா,தமிழ்நாடு ,ஆந்திரா ,கர்நாடகா ஆகிய மாநிலங்களில் வளர்க்கப்படுகிறது .முந்திரியின் கனி உண்ணப் பயன்படுகிறது.
ஆப்பிள்
இது ஐரோப்பாவை தாயகமாகக் கொண்டது.தமிழ்நாட்டில் நீலமலை ,கொடைக்கானல், பகுதிகளில் வளர்க்கப்படுகிறது .இதன் கனி சத்து மிகுந்தது.
பேரி
மேற்காசிய நாடுகளிலிருந்து இந்தியாவை அடைந்த இதன் கனி உண்ணக்கூடியது.
பப்பாளி
மேற்கிந்திய தீவுகளையும் ,அமெரிக்காவையும் தாயகமாகக் கொண்ட இதன் கனியை உண்ணலாம்.
கோகோ
சிறு மரமாக வளரும் இது அமெரிக்காவிலிருந்து ,அறிமுகமானது .நீலகிரி பழனி மலைத்தொடர்களில் வளர்க்கப்படும் இதன் விதைகளிலிருந்து கோகோ தயாரிக்கப்படுகிறது.
ரப்பர் மரம்
மிக உயர்ந்து வளரக்கூடிய இம்மரம் பிரேசில் நாட்டை தாயகமாகக் கொண்டது .கேரளம் ,கர்நாடகம் ஆகிய மாநிலங்களில் வளர்க்கப்படும் இம்மரத்தின் பட்டையிலிருந்து வடியும் பாலிலிருந்து ரப்பர் தயாரிக்கப்படுகிறது.
யூக்கலிப்டஸ் மரம்
இப்பெரிய மரம் ஆஸ்திரியேலியாவை தாயகமாகக் கொண்டது .தென்னிந்தியாவில் நீலகிரி ,ஆனை  மலைத் தொடர்களில் வளர்க்கப்படுகிறது .முதிர்ந்த இலைகளிலிருந்து ,மருந்தாகப்பயன்படும் யூக்கலிப்டஸ் எண்ணெய் பிரித்தெடுக்கப்படுகிறது.
சப்போட்டா மரம்
அமெரிக்காவைச்சேர்ந்த இம்மரம் ,உண்ணக்கூடிய கனிகளுக்காக தமிழ்நாட்டில் பல இடங்களில் வளர்க்கப்படுகிறது.
பாக்கு மரம்
தமிழ்நாடு ,கர்நாடக மாநிலங்களில் வளர்க்கப்படும் இம்மரம், மலேசியாவை பிறப்பிடமாகக் கொண்டது. இதன் கனி (பாக்கு) வெற்றிலையுடன் மெல்லப் பயன்படுகிறது. நிலக்கடலை பிரேசில் நாட்டிலிருந்தும், பருத்தி, சர்க்கரைவள்ளிக்கிழங்கு, புகையிலை ஆகியவை வட அமெரிக்காவிலிருந்தும், உருளைக்கிழங்கு, தக்காளி, மக்காச்சோளம் ஆகியவை தென் அமெரிக்காவிலிருந்தும் மிளகாய் அமெரிக்கா மற்றும் மேற்கிந்திய தீவுகளிலிருந்தும் சூரியகாந்தி, கனடாவிலிருந்தும் அறிமுகப்படுத்தப்பட்டவையாகும்.
மேற்கோள்கள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
ஜம்மு காஷ்மீர் துணைநிலை ஆளுநர்களின் பட்டியல்
ஜம்மு காஷ்மீர் துணைநிலை ஆளுநர்களின் பட்டியல், 6 ஆகத்து 2019-இல் இயற்றப்பட்ட 2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று புதிய ஜம்மு காஷ்மீர் ஒன்றியப் பகுதி நிறுவப்பட்டது.
ஜம்மு காஷ்மீர் ஒன்றியப் பகுதியின் முதல் துணை ஆளுநராக, கிரீஷ் சந்திர முர்மு 31 அக்டோபர் 2019 அன்று நள்ளிரவில் பதவியேற்றார். தற்போது மனோஜ் சின்ஹா என்பவர் துணைநிலை ஆளுநராக உள்ளார்.
வெளி இணைப்புகள்
ஜம்மு காஷ்மீர் துணைநிலை ஆளுநர்கள் பகுப்பு:ஜம்மு காஷ்மீர் அரசு
மடத்துப்பட்டி வரதராஜப்பெருமாள் கோயில்
மடத்துப்பட்டி வரதராஜப்பெருமாள் கோயில் தமிழ்நாட்டில் சேலம் மாவட்டம், மடத்துப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
த ஏவியேட்டர் (திரைப்படம்)
த ஏவியேட்டர் (The Aviator) 2004 இல் வெளியான அமெரிக்க நாடகத் திரைப்படமாகும். மைக்கேல் மேன், சாண்டி கிளிமேன், கிரஹாம் கிங், சார்லஸ் எவன்ஸ் ஜூனியர் ஆகியோரால் தயாரிக்கப்பட்டு மார்ட்டின் ஸ்கோர்செசி ஆல் இயக்கப்பட்டது. லியோனார்டோ டிகாப்ரியோ, கேட் பிளான்செட், ஆலன் ஆல்டா, அலெக் பால்ட்வின், கேட் பெக்கின்சேல், ஜான் ரேய்ல்லி, குவென் ஸ்டெபானி, ஜூட் லா ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த ஒளிப்பதிவிற்கான அகாதமி விருதையும் சேர்த்து ஐந்து அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2004 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
செப்டம்பர் 28
வெளி இணைப்புகள்
பகுப்பு:செப்டம்பர் பகுப்பு:ஆண்டின் நாட்கள்
ஈசா குகா
ஈசா குகா (Isa Guha, பிறப்பு: மே 21 1985), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஏழு தேர்வுத் துடுப்பாட்டப் போட்டிகளிலும், 80  ஒருநாள் பன்னாட்டுத் துடுப்பாட்டப் போட்டிகளிலும், 20  இருபது20   போட்டிகளிலும் கலந்து கொண்டுள்ளார். 2002 - 2011 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
களையான தோற்றமும், நல்ல நிறமும் கொண்ட வீராங்கனை இந்திய வம்சாவளியைச் சேர்ந்தவர். இவரது முன்னோர்கள் சில தலைமுறைகளுக்கு முன், மேற்கு வங்க மாநிலத்திலிருந்து பிரித்தானியாவுக்குக் குடியேறியவர்கள். 5' 1" உயரம் கொண்ட இந்த மிதவேக வீச்சாளர் தற்போது ஐபிஎல் உரையாளராக சிறப்பான கருத்துகளைத் தெரிவித்து வருகிறார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1985 பிறப்புகள் பகுப்பு:வாழும் நபர்கள்
கலு சிங் மகரா
கலு சிங் மகரா (Kalu Singh Mahara) 1857 ஆம் ஆண்டு நடைபெற்ற முதல் இந்திய சுதந்திரப்போரின் போது  போரில் குமாவுனிய தலைவராவராக பங்கேற்றார். குமாவுன் பகுதியிலிருந்து பங்கேற்ற முதல் சுதந்திர போராட்ட வீரராகவும் அறியப்படுகிறார். பின்னர் ஐக்கிய மாகாணத்திலும் இவர் தலைவராக இருந்தார். உண்மையில் மேக்ரா என்ற இவருடைய பெயர் மகரா என்று எழுத்துப்பிழையாகிப் போனதாக கூறப்படுகிறது.
தற்போது கர்ணயகரயத் என்ற பெயரில் அழைக்கப்படும் குமாவுன் கோட்டத்தில் அப்போதைய பெயரான விசங்பட்டி என்ற ஊருக்கு இவர் தலைவராக இருந்தார். இந்தியாவின் உத்தராகண்டம் மாநிலத்திலுள்ள சம்பாவத் மாவட்டத்தின் லொகாகாட் நகரப் பஞ்சாயத்தில் கர்ணயகரயத் கிராமம் உள்ளது. அவத் பகுதியின் அரசரிடமிருந்து மகராவுக்கு ஒரு ரகசிய கடிதம் வந்தது. குமாவுன் மக்களையும் பிற மலையக மக்களையும் ஆங்கிலேயருக்கு எதிரான கிளர்ச்சியில் சேர அவர் அழைத்தார். ஆங்கிலேயர்களிடமிருந்து அதிகாரத்தை மீட்டெடுத்த பிறகு, மலைப்பகுதி குமாவுனி மக்களுக்கு திருப்பித் தரப்படும் என்றும், நிலப்பகுதி மட்டும் அவத் அரசால் கையகப்படுத்தப்படும் என்றும் அவத் அரசாங்கம் முன்மொழிந்தது. கலு மகரா உள்ளூர் மக்களை ஆங்கிலேயருக்கு எதிராகப் போராட ஏற்பாடு செய்தார்.
இப்போது சம்பாவத் மாவட்டத்தில் உள்ள காளி குமாவுன், சூய், கும்தேசு மற்றும் அதை ஒட்டிய பகுதிகள் முழுவதும் ஏற்பட்ட மோதல்கள் ஆங்கிலேயர்களை விரக்தியடையச் செய்தன. இவரது போராளிகள் முக்கியமாக துப்பாக்கி வீரர்கள் பல சந்தர்ப்பங்களில் பிரித்தானிய படையினரை சிறை பிடித்து பதுக்கி வைத்தனர்.
மேற்கோள்கள்
பகுப்பு:உத்தராகண்டு நபர்கள் பகுப்பு:உத்தராகண்ட வரலாறு பகுப்பு:இந்தியர்கள் பகுப்பு:இந்திய விடுதலைப் போராட்ட வீரர்கள்
அணுவெண் வாரியாக தனிமங்களின் பட்டியல்
இது அணுவெண் படி வரிசைப்படுத்தப்பட்டு, நிறக்குறி இடப்பட்ட வேதியியல் தனிமங்களின் பட்டியலாகும். ஒவ்வொரு தனிமத்தினதும் பெயர், தனிமக் குறியீடு, கூட்டம், மீள்வரிசை, அணுநிறை (அல்லது கூடிய உறுதியான ஓரிடத்தான்), அடர்த்தி, உருகுநிலை, கொதிநிலை, கண்டுபிடித்த ஆண்டு மற்றும் கண்டுபிடித்தவர் பெயர் ஆகியவை தரப்பட்டுள்ளன.
மேற்கோள்கள்
பகுப்பு:தனிமங்கள் தொடர்பான பட்டியல்கள்
சந்தோசு சௌத்ரி
சந்தோசு சௌத்ரி (Santosh Chowdhary)(பிறப்பு 5 அக்டோபர் 1944) என்பவர் இந்தியத் தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் 2009-ல் ஹோஷியார்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் இதற்கு முன்பு 1992 மற்றும் 1999-ல் பஞ்சாப் பில்லூர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் சபாய் கரம்சாரிகளுக்கான தேசிய ஆணையத்தின் தலைவராக இருந்தார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:10வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:1944 பிறப்புகள் பகுப்பு:வாழும் நபர்கள்
கமிலா வெலேஜோ
கமிலா அண்டோனியா அமரந்தா வெலேஜோ டவ்லிங் (Camila Vallejo, )  (பிறப்பு ஏப்ரல் 28, 1988)  சான்ட்டியாகோ  நாடாளு‍மன்ற கீழ் அவை உறுப்பினர். சிலி இளைஞர் கம்யூனிஸ்ட் கட்சியின் மத்தியகுழு‍ உறுப்பினர். சிலி பல்கலைக்கழக மாணவர் சங்கத்தின் தலைவராவார்.
ஆரம்ப வாழ்க்கை
சிலி தலைநகர் சாண்டியாகோவில் 1988-ல் பிறந்த கமிலாவின் தாய் மரிலா டவ்லிங், தந்தை ரொனால்டோ வலேஜா இருவருமே சிலி கம்யூனிஸ்ட் கட்சியின் உறுப்பினர்கள். சர்வாதிகாரி அகஸ்டோவின் கைகளில் சிக்கியிருந்த சிலியை விடுவிப்பதற்கான மக்கள் போராட்டத்தில் முன்னணிப் பங்கு வகித்தவர்கள். சிறு வயதில் இருந்து கம்யூனிச வாசனை உள்ள குடும்பத்தில் பிறந்து வளர்ந்த கமிலா, 2006-ல் புவியியல் படிப்புக்காக சிலி பல்கலைக்கழகத்தில் சேர்ந்தார். அங்கே இடதுசாரி மாணவர் அமைப்புடன் தன்னை இணைத்துக் கொண்டார்.
மாணவர் இயக்கம்
2010 இல் இரண்டாம் ஆண்டு படிக்கும்போதே, சிலி பல்கலைக்கழக மாணவர் பேரவைப் பிரதிநிதி ஆனார். அடுத்த இரண்டாவது ஆண்டில் மாணவர் பேரவைத் தலைவியான போது ஒட்டுமொத்த சிலியும் திரும்பிப் பார்த்தது. 105 வருட சிலி பல்கலைக்கழக வரலாற்றில் இரண்டாவது பெண் தலைவி கமிலாதான். இலவசக் கல்விக்காக கமிலா நடத்திய போராட்டங்களால்தான் உலக அளவில் இவர் பேசப்பட்டார்.
இலவச, மேம்பட்ட கல்வியை வழங்க வேண்டும் என்ற கோரிக்கையை வலியுறுத்தி 2011இன் இறுதியில் துவங்கிய மாணவர் போராட்டங்களால் சிலி ஸ்தம்பித்தது. ஒவ்வொரு வாரமும் குறைந்தது இரண்டு லட்சம் மாணவர்கள் நாட்டின் வெவ்வேறு பகுதிகளில் இருந்து தலைநகர் சாண்டியாகோவை நோக்கி முற்றுகையிட்டனர். 10-க்கும் மேற்பட்ட பல்கலைக்கழகங்களும், 100-க்கும் அதிகமான பள்ளிக்கூடங்களும் மூடப்பட்டன. ஒரு முழுக் கல்வி ஆண்டே ரத்துசெய்யப்பட்டது. '2011-2012 சிலி மாணவர் போராட்டம்’ என வரலாறு இதைக் குறிப்பிடுகிறது. 25 வயது கமிலா, ஆளும் கட்சிக்குப் பெரும் தலைவலியாக உருவெடுத்தார். போராட்டங்களில் கண்ணீர் புகைக்குண்டுகள் வீசப்பட்டன. தடியடி நிகழ்த்தப்பட்டது. ஒரு மாணவர் உயிரிழந்தார்.
அரசியல் வாழ்க்கை
இளம் வயதிலேயே சிலி இளைஞர் கம்யூனிஸ்ட் கட்சியின் மத்திய குழு உறுப்பினராக இருக்கிறார். நவம்பர் 17, 2013 இல் நடைபெற்ற சிலி பொதுத் தேர்தலில் கமிலா வெலேஜோ 26 ஆவது‍ மாவட்டத்திற்கு‍ நாடாளுமன்ற பிரதிநிதியாக தேர்ந்தெடுக்கப்பட்டார். 43 சதவிகித ஓட்டுக்கள் பெற்று‍ மிகப்பெரிய வெற்றியை பெற்றுள்ளார்.
ஆதாரங்கள்
பகுப்பு:தென் அமெரிக்க இடதுசாரி தலைவர்கள் பகுப்பு:சிலி பகுப்பு:இலத்தீன் அமெரிக்க புரட்சியாளர்கள் பகுப்பு:மாணவர் அமைப்புகள் பகுப்பு:பொதுவுடமைவாதிகள் பகுப்பு:பெண் அரசியல்வாதிகள் பகுப்பு:1988 பிறப்புகள் பகுப்பு:வாழும் நபர்கள்
நெடும்பார தாயனார்
நெடும்பார தாயனார் ஒரு பார்ப்பன முனிவர். இவர் நெடும்பாரம் (பாரம்) என்னும் ஊரினர். சேர அரசன் மூன்றாம் பதிற்றுப்பத்துத் தலைவன் களங்காய்க்கண்ணி நார்முடிச் சேரலை வழிநடத்திச் சென்று இருவருமாகத் தவம் மேற்கொண்டனர்.
பாரம் என்னும் ஊர் உண்டு. இதனைத் தலைநகராகக் கொண்டு நன்னன் என்னும் அரசன் ஆண்டுவந்தான்.
பனம்பாரம் (பாரம்) என்னும் ஊரினர் பனம்பாரனார். இவர் தொல்காப்பியத்துக்குச் சிறப்புப் பாயிரம் எழுதியவர்.
அடிக்குறிப்பு
பகுப்பு:முனிவர்கள்
நேர்மை (திரைப்படம்)
நேர்மை இயக்குனர் ஆர். கிருஷ்ணமூர்த்தி இயக்கிய தமிழ்த் திரைப்படம். இதில் பிரபு, ராதிகா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் எம். எஸ். விஸ்வநாதன் மற்றும் இத்திரைப்படம் வெளியிடப்பட்ட நாள் 03-மே-1985.
பல்விளிம்புகள் (கோட்டுருவியல்)
கோட்டுருவியலில், பல்விளிம்புகள் (multiple edges) என்பவை கீழுள்ளவாறு வரையறுக்கப்படுகின்றன:
பல்விளிம்புகள் இணை விளிம்புகள் அல்லது பல்விளிம்பு (parallel edges, multi-edge) எனவும் அழைக்கப்படுகிறது. ஒரு எளிய கோட்டுருவில் பல்விளிம்புகள் இருக்காது.
தேவைப்படும் சூழ்நிலையைப் பொறுத்து ஒரு கோட்டுரு பல்விளிம்புகள் கொண்டதாக அல்லது இல்லாததாகவோ வரையறை செய்யப்படுகிறது:
சமதளப்படுத்தக்கூடிய கோட்டுருவில் ஏற்கனவே ஒரு விளிம்பால் இணைக்கப்பட்ட இரு முனைகளை இணைத்து மற்றொரு விளிம்பு வரையப்படும் போதும் அக்கோட்டுரு சமதளப்படுத்தக்கூடிய கோட்டுருவாகவே இருக்கும். அதாவது சமதளத்தன்மையை பல்விளிம்புகள் மாறாமல் பாதுகாக்கின்றன.
இருமுனை கோட்டுரு என்பது அனைத்து விளிம்புகளையும் இணை விளிம்புகளாகவும் முனைகள் இரண்டு மட்டும் கொண்ட கோட்டுருவாகும்.
மேற்கோள்கள்
பகுப்பு:கோட்டுருவியல்
த டெம்பொரல் அன்ட் ஸ்பிரிச்சுவல் கொன்குவெஸ்ட் ஒஃப் சிலோன் (நூல்)
நோக்கம்
இந்த நூலின் மூலம் வரலாற்றில் இருந்து ஒரு படிப்பினையைப் போர்த்துக்கேயருக்கு உணர்த்துவதே குவெய்ரோசின் நோக்கமாகும். போர்த்துக்கேயரை கிழக்கு நாடுகளுக்கு அழைத்து வந்து இலங்கையைக் கண்டறிய வைத்தது இறைவனின் கருணை. இதை இறைவன் கிறித்தவத்தைப் பரப்புவதற்காகவே செய்தான். ஆனாலும், ஆன்மீக வெற்றி உலகியல் வெற்றியோடு கைகோர்த்துச் சென்றதால், உன்னதமான இறுதி நோக்கம் திசை மாறிவிட்டது எனவும் இலாபம், செல்வம், புகழ் போன்றவற்றின் மீதான ஆசையினால் உருவான அளவு மீறிய செயற்பாடுகளினால் போர்த்துக்கேயருடைய தேசிய அடையாளத்துக்கே ஊறு நேர்ந்துவிட்டது என்றும் குவெய்ரோசு நம்பினார். இதை மேலிடத்துக்கு உணர்த்துவது நூலாசிரியரின் ஒரு நோக்கமாக இருந்தது.
குவெய்ரோசு இந்தியாவில் வாழ்ந்து மறைந்த யேசு சபைச் சகோதரரான பெட்ரோ தெ பாசுட்டோ என்பவருடைய வாழ்க்கை வரலாற்றை எழுதியிருந்தார். இதன்போது கிடைத்த தகவல்கள் சிலவே, இலங்கைக்கு என்றுமே சென்றிராத அவரை இந்த நூலை எழுதுவதற்குத் தூண்டியதாகச் சொல்லப்படுகிறது. சகோதரர் பெட்ரோ தெ பாசுட்டோ வருவது உரைத்தலுக்குப் பெயர் பெற்றவர். இறைவனுடைய திட்டத்தை நிறைவேற்றும் போர்த்துக்கேயர் இலங்கையை மீண்டும் கைப்பற்றுவர் என்பது அவரது வருவது உரைத்தல்களில் உள்ளடங்கியிருந்தது. எனவே, அவரது வருவது உரைத்தல்களை உரிய வரலாற்றுப் பின்னணியில் தருவதற்காக இலங்கையில் போர்த்துக்கேயரின் வரலாற்றை அவர் ஆராய்ந்தார். இதன் மூலமே சகோதரர் பெட்ரோவின் வரலாற்றை வாசிக்கும் போர்த்துக்கேயர், சகோதரர் பெட்ரோ கூறியதுபோல் இலங்கையைப் போர்த்துக்கேயர் இழந்தது அவர்களைத் திருத்துவதற்கு இறைவன் அளித்த தண்டனை என்னும் கூற்றின் உண்மையை உணர்வர் எனக் குவெய்ரோசு கருதினார். இதன் தொடர்ச்சியாகவே "Conquista Temporal e Espiritual de Ceilao" என்னும் இந்த நூலை அவர் எழுதினார். ஏற்கெனவே ஒல்லாந்தரிடம் இழந்துவிட்ட இலங்கையில் போர்த்துக்கேயரின் வரலாற்றை இந்த நூலில் விபரித்த குவெய்ரோசு, போர்த்துக்கலுக்காகவும், இறைவனுக்காகவும் இலங்கைக்குச் சென்று மீண்டும் அதனைக் கைப்பற்றுவதற்கான காலம் கனிந்துவிட்டதாக கருதினார். அதனால், இந்த நூலின் மூலம் அரசியல், சமயம் மற்றும் படைத்துறை நடவடிக்கைகளுக்கு அவர் அறைகூவல் விடுத்தார்.
தகவல் மூலங்கள்
குவெய்ரோசு இந்த நூலை எழுதுவதற்கு முன்னரே பலர் இலங்கையில் போர்த்துக்கேயரின் வரலாறு குறித்த தகவல்களை உள்ளடக்கிய நூல்களை எழுதியுள்ளனர். இவற்றுட் சில இந்நூலாசிரியருக்குத் தகவல் மூலங்களாகப் பயன்பட்டுள்ளன. நூலில் ஆங்காங்கே காட்டிய மேற்கோள்களில் இருந்து பாரோசு (Barros), கூட்டோ (Couto), மெனெசசு (Menezes), பாரியா இ சோசா (Faria y Souza) ஆகியோரின் நூல்களைக் குவெய்ரோசு பயன்படுத்தி உள்ளதாகத் தெரிகிறது. அத்துடன், மேற்படி நூல்கள் தவிர, அபொன்சோ டயசு டா லொம்பா (Afonso Dias da Lomba), அன்டோனியோ பார்போசா பின்கெய்ரோ (Antonio Barboza Pinheyro) ஆகியோரது உதவியையும், பென்டோ டி சில்வா (Bento de Silva), திருத்தந்தை பிரான்சிசுக்கோ நேக்ரோ (Francisco Negrao) ஆகியோரின் கையெழுத்துப் பிரதிகளையும், தனிப்பட்ட ஆவணங்களையும், மேலும் இலங்கை பற்றி அறிந்திருந்த பலர் அளித்த தகவல்களையும் தான் பயன்படுத்தியதாகவும் குவெய்ரோசு நூலுக்கான தனது அறிமுகத்தில் குறிப்பிட்டுள்ளார்.
அமைப்பு
மூன்று தொகுதிகளாக வெளியிடப்பட்ட இந்த நூல் ஆறு பகுதிகளாகப் பிரிக்கப்பட்டுள்ளது. ஒவ்வொரு பகுதியும் பல அத்தியாயங்களை உள்ளடக்குகிறது. இவற்றில் முதல் இரு பகுதிகளும் முதல் தொகுதியிலும், 3 ஆம் 4 ஆம் பகுதிகள் இரண்டாம் தொகுதியிலும், 5 ஆம் 6 ஆம் பகுதிகள் மூன்றாம் தொகுதியிலும் அடங்குகின்றன.
உள்ளடக்கம்
நூலின் முதற்பகுதி போர்த்துக்கேயரின் வருகைக்கு முன் இலங்கையின் வரலாறு, இருந்த இராச்சியங்கள், இனங்கள் என்பன குறித்த விபரங்களைத் தருகிறது. பின்னர் டொன் லாரென்சோ டி அல்மெய்தா இலங்கையில் இறங்கியது முதல் போர்த்துக்கேயரின் வணிக, அரசியல், சமயப் பரப்புரை நடவடிக்கைகள் பற்றி எஞ்சிய பகுதிகளில் விரிவாகப் பேசப்படுகிறது. கோட்டே இராச்சியத்தில் வணிக நடவடிக்கைகளில் ஈடுபடத் தொடங்கிய போர்த்துக்கேயர், உள்ளூரில் இருந்த அரசியல் போட்டிகளைப் பயன்படுத்திக்கொண்டு ஆட்சியைக் கைப்பற்றினர். இது தொடர்பில் உள்ளூர் அரசியல் போட்டிகள், அதனால் ஏற்பட்ட போர்கள், இவற்றில் போர்த்துக்கேயரின் பங்கு போன்றவை பற்றிய விரிவான தகவல்கள் நூலில் காணப்படுகின்றன. அத்துடன் என்றுமே போர்த்துக்கேயரால் கைப்பற்ற முடியாமல்போன கண்டி இராச்சியத்துடனான தொடர்புகள், போர்கள் என்பவை குறித்த விடயங்களும் முக்கிய இடம் பெறுகின்றன.
தொடக்கத்தில் யாழ்ப்பாண இராச்சியத்தில் அக்கறை கொள்ளாதிருந்த போர்த்துக்கேயர், கத்தோலிக்க சமயப் பரப்புரை முயற்சிகளுக்கு யாழ்ப்பாண அரசனால் ஏற்பட்ட பின்னடைவுக்காக அரசனைப் பழிவாங்கப் போர்த்துக்கேயக் குருமார் எண்ணம் கொண்டிருந்தனர். அவர்களின் தூண்டுதல்களினால் போர்த்துக்கேயர் யாழ்ப்பாண இராச்சியத்தில் தலையிடத் தொடங்கினர். பல தடவைகள் யாழ்ப்பாணத்தின் மீது போர் தொடுத்த அவர்கள் இறுதியில் 1619ல் யாழ்ப்பாணத்தைத் தமது நேரடிக் கட்டுப்பாட்டுக்குள் கொண்டுவந்தனர். மேற்படி விடயங்கள் குறித்த விபரமான தகவல்கள் இந்நூலில் தரப்பட்டுள்ளன. யாழ்ப்பாண வரலாறு குறித்த நம்பத் தகுந்த வேறு தகவல்கள் அதிகம் இல்லாத நிலையில் இந்த நூலில் காணப்படும் தகவல்கள் முக்கியத்துவம் வாய்ந்தவை.
குறைபாடுகள்
இலங்கையின் வரலாறு குறித்த ஆய்வுகளில் குவெய்ரோசின் நூல் மிகவும் பெறுமதி வாய்ந்தது என்ற கருத்தைப் பலரும் வெளிப்படுத்தியிருந்த போதிலும், இதன் குறைபாடுகள் சிலவற்றையும் சில ஆய்வாளர்கள் சுட்டிக்காட்டத் தவறவில்லை. குறிப்பாக, ஆசிரியரின் ஐரோப்பிய மையப் பார்வையாலும், கத்தோலிக்க மதத்தை முதன்மைப்படுத்தும் பக்கச்சார்பான நிலைப்பாடுகளாலும் இந்நூல் தரும் தகவல்களைக் கவனமாகவே பயன்படுத்த வேண்டியிருப்பதாக அவர்கள் எடுத்துக்காட்டியுள்ளனர்.
குறிப்புக்கள்
பகுப்பு:இலங்கை வரலாற்று நூல்கள்
கான் பகதூர் கான் ரோகில்லா
கான் பகதூர் கான் ரோகில்லா (Khan Bahadur Khan Rohilla) முகலாயப் பேரரசில் மூன்று பேர்ரசர்களிடம் பணிபுரிந்த அபீசு ரகமத் கானின் பெயரானாவார். இவர் வாழ்ந்த காலம் 1823 முதல் 1860 ஆம் ஆண்டு வரையிலான காலமாகும். 1857 ஆம் ஆண்டு ஆங்கிலேயர்களுக்கு எதிராக நடைபெற்ற இந்திய சுதந்திரப் போரில் பரேலியில் தனது சொந்த அரசாங்கத்தை இவர் உருவாக்கினார். 1857 ஆம் ஆண்டு இந்திய விடுதலைப்போர் தோல்வியடைந்தபோது, பரேலியும் ஆங்கிலேயரிடம் வீழ்ந்தது.கான் பகதூர் கான் ரோகில்லா நேபாளத்திற்கு தப்பிச் சென்றார். அங்கு நேபாளிகள் இவரைக் கைப்பற்றி ஆங்கிலேயரிடம் ஒப்படைத்தனர். கான் பகதூர் கான் ரோகில்லாவுக்கு மரண தண்டனை விதிக்கப்பட்டு 1860 ஆம் ஆண்டு பிப்ரவரி 24 அன்று கோட்வாலியில் தூக்கிலிடப்பட்டார்.
மேற்கோள்கள்
பகுப்பு:உத்தரப் பிரதேசத்தின் வரலாறு பகுப்பு:1823 பிறப்புகள் பகுப்பு:1860 இறப்புகள்
ஊஞ்சலாடும் உறவுகள்
ஊஞ்சலாடும் உறவுகள் இயக்குனர் பரதன் இயக்கிய தமிழ்த் திரைப்படம். இதில் ஜெய்சங்கர், ஸ்ரீவித்யா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சக்கரவர்த்தி மற்றும் இத்திரைப்படம் வெளியிடப்பட்ட நாள் 12-சூலை-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஈரப்பலா
ஈரப்பலா அல்லது சீமைப்பலா (Artocarpus incisa) பலா இனத்தை சார்ந்த மரம் ஆகும். மலாயத் தீவக்குறை மற்றும் மேற்குப் பசிபிக் தீவுகளைத் தாயகமாகக் கொண்ட ஒரு மரம். ஆயினும் இது வெப்பவலயப் பகுதிகளில் வேறு பல இடங்களிலும் பரவலாக வளர்க்கப்படுகின்றது. 18 ஆம் நூற்றாண்டின் பிற்பகுதியில், தாவரவியல் மாதிரியாக எச் எம் எசு பவுண்டி என்னும் கடற்படைக் கப்பலினால் சேகரிக்கப்பட்ட இதனை, அக் கப்பல் தலைவனாக இருந்த வில்லியம் பிளை (William Bligh) என்பவர், மேற்கிந்தியத் தீவு களில் இருந்த பிரித்தானியரின் அடிமைகளுக்கான மலிவான உயர் ஆற்றல் தரக்கூடிய உணவாக அறிமுகப்படுத்தினார்.
துணுக்கு
ஈரப்பலாக் காய் இலங்கையில் சிங்களவர் உணவில் முக்கிய இடம் பெறுகிறது.
டி. வி. எஸ். நகர்
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள டி. வி. எஸ். நகர் பகுதியின் புவியியல் ஆள்கூறுகள், 9.9012°N, 78.0978°W (அதாவது, 9°54'04.3"N, 78°05'52.1"E) ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், பசுமலை மற்றும் திருப்பரங்குன்றம் ஆகியவை டி. வி. எஸ். நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.
டி. வி. எஸ். நகரில் கோதண்டராமர் கோயில் என்ற வைணவக் கோயில் ஒன்று உள்ளது.
மதுரையில் மாடக்குளம் மற்றும் டி. வி. எஸ். நகரை இணைக்கும் சாலை மேம்பாலம் கடந்த 2015ஆம் ஆண்டு கட்டப்பட்டது. இந்தப் பாலத்தின் இரண்டாவது பகுதி, ரூ.16.62 கோடி மதிப்பீட்டில் ஜெய்ஹிந்த்புரம் நோக்கி 251 மீட்டர் நீளமுள்ளதாகக் கட்டப்பட்டு வருகிறது.
டி. வி. எஸ். நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:மதுரை
ரௌல்ட் விதி
ஒரு கரைப்பொருளை கரைப்பானில் கரைத்தால் நீர்மத்தின் ஆவி அழுத்தம் குறைகிறது. இத்தகைய ஆவி அழுத்தக் குறைவு கரைப்பானின் மூலக்கூறு எடை கரைப்பொருளின் மூலக்கூறு எடை ஆகியவற்றை தொடர்புபடுத்தி 1887 ஆம் ஆண்டு ரெளல்ட் என்ற பிரான்சு நாட்டு வேதியலார் விரிவான ஆய்வுகளின் அடிப்படையில் ஒரு விதியை வெளியிட்டார். கரைசலின் செறிவைச் சார்ந்து நீர்மத்தின் ஆவி அழுத்தக் குறைவு ஏற்படுகிறது. செறிவு கிராம் மூலக்கூறு அளவில் குறிப்பிடப்படுகிறது. சார்பு ஆவி அழுத்தக் குறைவின் அளவு கரைப்பொருளின் கிராம் மூலக்கூறு எண்ணிக்கைக்கும் கரைசலை உருவாக்கும் கரைப்பான் கரைப்பொருள் ஆகியவற்றின் கூட்டு மொத்த கிராம் மூலக்கூறு எண்ணிக்கைக்கும் உள்ள விகிதத்திற்கு சமம் என்பதே ரெளல்ட் விதி எனப்படும்.
மேற்கோள்கள்
பகுப்பு:இயற்பியல் வேதியியல் பகுப்பு:வெப்ப இயக்கவியல் விதிகள்
குசேவின் பொதுவான அட்டவணை
குசேவின் பொதுவான அட்டவணை (Gusev's Tables) என்பது தொழில்துறையில் காப்பரண்களின் தடிமனளவினை கணக்கிட்டுத் தெரிந்துகொள்ள பயன்படும் ஒரு அட்டவணையாகும். இவ்வட்டவணை உருசிய நாட்டு அறிவியலாளரால் உருவாக்கப்பட்டது. இங்கு தடிமனளவினைக் காண கதிர்களின் ஆற்றலும் ஏற்பளவு குறைப்பு காரணியும் (Dose Reduction Factor-D..R.F.) தெரிந்தால் போதுமானது.
கதிர் ஏற்பளவுக் குறைப்புக் காரணி என்பது காமாக் கதிர்களை வெளியிடும் மூலத்திலிருந்து ஒரு குறிப்பிட்ட புள்ளியில் கதிர்வீச்சின் அளவினை உச்சக் அனுமதிக்கப்பட்ட கதிர் ஏற்பளவால் வகுத்துக் கிடைக்கும் எண்ணாகும்
M.P.D ஒரு நாளுக்கு எவ்வளவு என்று கணக்கிட்டு கொள்ளவேண்டும். வெவ்வேறு ஏ.கு.கா (D.R.F) காரணிகளுக்கு பலவேறு கதிர்களின் ஆற்றலுக்கு தடிமனளவுகளைக் கொண்ட அட்டவணைகள் உள்ளன. பல ஏற்புப் பொருட்களுக்குமுள்ளன. அவைகளைப் பயன்படுத்தி நேரடியாக கணக்கிட்டுகத் தெரிந்துகொள்ள முடியும்.
தொழில்துறை காமாக் காமிராவில் கோபால்ட் 60 பயன்படுகிறது. இதிலிருந்து ஒரு குறிப்பிட்ட தொலைவில் ஒரு நாளில் 6 ராட் கதிர்வீச்சுள்ளது. இப்போது உ.க.ஏ (M.P.D) வருடத்திற்கு 2.0 ராட். இதிலிருந்து ஒரு நாளுக்குக் கணக்கிட்டால் அது 0.017 ராட் என்று கிடைக்கிறது. எனவே
ஏ.கு.கா. k = 6/0.017 = 353 ஆகும். கோபால்ட் கதிர்களின் ஆற்றல் 1.25 மி.எ.வோ
அட்டவணையிலிருந்து இதற்கு நிகரான தடிமன் 105 மி.மீ. அல்லது 10.5செ.மீ.ஆகும்.
இது ஈயத்திற்காகும். பிற அட்டவணைகளும் உள்ளன.
ஏற்பளவு குறைப்புக் காரணியினையும் அரை மதிப்புத் தடிமனையும் பயன்படுத்தி எளிதாக காப்பரணின் தடிமனை கணக்கிடமுடியும்.ஒரு அ.ம.த. அளவானால் செறிவு 1/2 ஆகக் குறைகிறது.இப்போது ஏ.க.கா ,1÷1/2 = 2 ஆகும். அதாவது ஒரு அ.ம.தடிமனால் செ.கு.கா. 2 ஆகும். மேலும் இதன் தொடர்ச்சியாக,
ஆரம்பச் செறிவு. H.V.L                        D.R.F        1                                        1                                2
1                                      2                             4
1                                        3                               8
1                                       4                             16
1                                         6                              64
1                                         7                          128                                                 8                            256
1                                         9                             512
1                                      10                           1024.
அதாவது ஒரு பள்ளியில் செறிவு ஒன்று என்று கொண்டால், 10 அ.ம.த. அதே புள்ளியில் சுமார் 1000 மடங்கு குறைவாக செறிவினைக் கொடுக்கும்.இந்நிலை சீராகத் தொடரும்.ஏ.கு.கா. 2000 என்று எடுத்துக் கொண்டால்அதனை 2*1000 என்று எழுதலாம்.இது 1+10 = 11 அ.ம.த.க்குச் சமமாகும். ஏ.கு.கா. 20,000 என்றால்,அதனை 20* 1000 என்றும் தேவைப்படும் மொத்த அ.ம.த. 4+10=14 என்றும் எழுதலாம்.
தடுப்பரணாக எந்தப் பொருளைப் பயன் படுத்துகிறோம் என்பது தெரிந்தால் அதன் அ.ம.த. அளவிலிருந்து ,மொத்த தடிமன்னைக் கணக்கிட்டுத் தெரியலாம். ஈயத்திற்கு 1.3 செ.மீ. அ.ம.த.எனவே மேலே காட்டிய எடுத்துக்காட்டிற்கு1.3*14=18.2 செ.மீ.ஆகும். பிற பொருட்களுக்கும் அவைகளின் அ.ம.த. தெரிந்து இது போல் காணலாம்.
ஆதாரம்
பகுப்பு:கதிரியக்கம்
நாயுருவி
நாயுருவி அல்லது அபமார்க்கி (தாவரவியல் பெயர்; அசய்ரந்தெஸ் அஸ்பெர (Achyranthes aspera) என்பதாகும். ஒரு மருத்துவ மூலிகைச் செடியாகும். ஏறத்தாழ ஒரு மீட்டர் உயரம் வரை நிமிர்ந்து வளரும் இச்செடி இந்தியா, இலங்கை போன்ற நாடுகளில் காணப்படுகிறது.இதன் நெற்று விலங்குகளின் மேல் ஒட்டிச் சென்று வேறு இடங்களில் பரவும்.
பெயர்கள்
நாயுருவிக்கு அபமார்க்கி, நாய்க்குருவி, சரமஞ்சரி, சனம், சுவானம், சேகரி, மாமுனி போன்ற வேறு பெயர்கள் உள்ளன. இவற்றின் விதைகள் (அரிசி) கொண்ட சிறு நெற் கதிர் போல காணப்படுவதால் கதிரி என அழைக்கப்படுகிறது. நாட்டினத்தைக் குறிக்க ‘நாய்’ எனும் பெயர் பயன்படுத்தப்படுகிறது. இதன் விதைகள் தாவரத்திலிருந்து ‘உருவி’ உடலில் ஒட்டிக்கொள்வதால், ‘நாயுருவி’ என்று பெயர் ஏற்பட்டிருக்கலாம். மேலும் இதற்கு கஞ்சரி. சிகிசிரம், கதிரி, கரமஞ்சரி, சிறுகடலாடி, சகரிகம், கொட்டாவி, நாயரஞ்சி போன்ற வேறு பெயர்களும் உள்ளதாக கூறப்படுகிறது.
குறிப்பு
இவ்விரு வகைளிலும் செந்நாயுருவி சிறப்புடைது.
மேற்கோள்கள்
பகுப்பு:மூலிகைகள் பகுப்பு:மெய்யிருவித்திலையிகள்
புனித தெரேசா ஆலயம், பெரம்பூர்
தமிழகத்தின் சென்னை-மயிலை உயர்மறைமாவட்டத்தில் உள்ள புனித தெரேசா ஆலயம், பெரம்பூர் செம்பியம் பகுதியில் வாழும் கத்தோலிக்க கிறிஸ்தவ மக்களின் பங்கு ஆலயமாக விளங்குகிறது. சுமார் 900 கிறிஸ்தவ குடும்பங்கள் இந்த ஆலயத்தின் உறுப்பினர்களாக உள்ளனர். சென்னை நகரின் பல்வேறு பகுதிகளில் இருந்தும் திரளான மக்கள் குழந்தை இயேசுவை நாடித் திருப்பயணமாக இந்த ஆலயத்திற்கு வருகை தருகின்றனர். குழந்தை இயேசு மற்றும் புனித தெரேசாவின் உதவியால் பல்வேறு நன்மைகளைப் பெறுவதாக இவர்கள் நம்புகின்றனர்.
புனித தெரேசா
பெரம்பூர் செம்பியம் ஆலய பங்கு மக்களின் பாதுகாவலராக இருப்பவர் புனித தெரேசா. இவர் குழந்தை இயேசுவின் புனித தெரேசா என்று அறியப்படுகிறார். இவர் பிரான்ஸ் நாட்டின் அலன்சோன் நகரில் 1873 ஜனவரி 2 அன்று பிறந்தார்; 1897 செப்டம்பர் 30 அன்று இறந்தார். தனது 15ஆம் வயதில் திருத்தந்தை 13ம் லியோவின் சிறப்பு சலுகையால், கார்மேல் மடத்தில் சேர அனுமதி பெற்றார். 1888 ஏப்ரல் 9 அன்று, லிசியே நகர் துறவற இல்லத்தில் நுழைந்தார். 11 ஆண்டுகளாக அருள் வாழ்வில் நிலைத்து, புனிதத்தில் வளர்ந்து, இவர் வாழ்ந்த துறவற வாழ்வு பற்றிய தகவல்கள் தெரேசா எழுதிய 'ஓர் ஆன்மாவின் வரலாறு' என்ற புத்தகத்தில் காணப்படுகிறது. அன்பு, தாழ்ச்சி, கீழ்ப்படிதல், இயேசுவுக்குத் தன்னை முழுமையாக அர்ப்பணித்தல் என்ற எளிய வழியில் தெரேசா புனித வாழ்வு வாழ்ந்தார். தெரேசாவின் பரிந்துரையால் பல்வேறு அற்புதங்கள் நடைபெற்றதால், இவரைப் புனிதராக அறிவிக்கும் முயற்சிகள் மேற்கொள்ளப்பட்டன. 1925 மே 17 அன்று, திருத்தந்தை 11ம் பயஸ் தெரெசாவுக்கு புனிதர் பட்டம் வழங்கினார். புனித தெரேசா மறைபரப்பு பணிக்கும், பூக்காரர்கள், தீராத நோயாளிகள் ஆகியோருக்கும் பாதுகாவலராக விளங்குகிறார். 1997 அக்டோபர் 19ந்தேதி, திருத்தந்தை 2ம் ஜான் பால் புனித தெரேசாவை அகில உலகத் திருச்சபையின் மறைவல்லுநராக அறிவித்தார்.
ஆலய வரலாறு
பெரம்பூர், தூய லூர்து அன்னை திருத்தலப் பங்கின் கீழ் வாழ்ந்த மடுமாநகர் மக்கள், 1967ஆம் ஆண்டு தங்கள் பகுதியில் புனித தெரேசாவின் பெயரால் ஆலயம் ஒன்றை எழுப்பினர். 1994ல் தூய லூர்து அன்னை பங்கில் இருந்து மடுமாநகர் பிரிக்கப்பட்டு, சலேசிய அருட்தந்தை பேசில் தலைமையில் தனிப் பங்காக உருவானது. தொடக்கத்தில் இப்பங்கில் 400 குடும்பங்கள் இருந்தன. மடுமாநகர் ஆலயத்தில் போதுமான அளவு இடவசதி இல்லாத காரணத்தால், கூடுதல் வசதிகளுடன் புதிய ஆலயம் கட்ட அருட்தந்தை பேசில் (1994-2003) முயற்சிகள் மேற்கொண்டார். அவரது முயற்சியால் செம்பியம் பகுதியில் 8 கிரவுண்ட் நிலம் வாங்கப்பட்டு தற்போதுள்ள புதிய ஆலயம் எழுப்பப்பட்டது. 2001 ஆகஸ்ட் 15 அன்று சென்னை-மயிலை பேராயர் அருள்தாஸ் ஜேம்ஸ் அவர்கள் ஆலயத்தை புனிதப்படுத்தி திறந்துவைத்தார். சிறிது காலத்தில் இந்த பங்கு உயர்மறைமாவட்டத்தின் பொறுப்பில் ஒப்படைக்கப்பட்டது. பங்கில் பொறுப்பேற்ற முதல் மறைமாவட்ட குருவான அருட்தந்தை இனிகோ (2003-2010), 2003ல் குருவானவர் இல்லக் கட்டுமானப் பணிகளை நிறைவு செய்ததுடன், ஆலய வளாகத்தில் தூய லூர்து அன்னை கெபியையும் கட்டினார்; 2006ஆம் ஆண்டு, பிரேகு நகரில் இருந்து கொண்டு வரப்பட்ட குழந்தை இயேசு சொரூபத்தை நிறுவி, குழந்தை இயேசு பக்திமுயற்சியைத் தொடங்கிவைத்தார்; 2008ல் ஆலய வளாக முகப்பில் ஆசீர்வாத கோபுரத்தைக் கட்டி எழுப்பினார். 2011ல் அருட்தந்தை மேத்யூ (2010-2011), குருக்களுக்கான விருந்தினர் இல்லத்தை உருவாக்கினார். அருட்தந்தை ஸ்டீபன் (2011-2013), ஆலய உள் அமைப்பை கலை வேலைப்பாடுகள் நிறைந்ததாக மாற்றி அமைத்தார்.
சிறப்பு நிகழ்வுகள்
மாதத்தின் முதல் நாள்: புனித தெரேசாவின் மாத நினைவு நாளான இது, மாலையில் புனித தெரேசாவின் நவநாள் செபங்களுடன் திருப்பலி சிறப்பிக்கப்படுகிறது.
வியாழக்கிழமைகள்: குழந்தை இயேசுவின் நாளான இது, மாலையில் செபமாலை, திருப்பலி மற்றும் எண்ணெய் வழிபாட்டோடு சிறப்பிக்கப்படுகிறது.
முதல் வெள்ளிக்கிழமைகள்: இயேசுவின் திருஇதயத்தின் நாளான இது, மாலையில் செபமாலை, திருப்பலி மற்றும் நற்கருணை ஆராதனையோடு சிறப்பிக்கப்படுகிறது.
முதல் சனிக்கிழமைகள்: அன்னை மரியாவின் நாளான இது, மாலையில் செபமாலை மற்றும் திருப்பலியோடு சிறப்பிக்கப்படுகிறது.
மாதத்தின் 24ந்தேதி: கிறிஸ்தவர்களின் சகாய அன்னையின் நினைவு நாளான இது, மாலையில் செபமாலை மற்றும் திருப்பலியோடு சிறப்பிக்கப்படுகிறது.
ஆலயத் திருவிழா: புனித தெரேசாவின் திருவிழா அக்டோபர் முதல் ஞாயிறன்று பக்தியுடன் கொண்டாடப்படுகிறது. அதற்கு ஒன்பது நாட்கள் முன்பாக தொடங்கும் திருவிழா, தினமும் மாலையில் புனித தெரேசாவின் நவநாள் செபங்கள் மற்றும் திருப்பலியுடன் சிறப்பிக்கப்படுகிறது.
ஜெரால்ட் ஜே. டோலன்
ஜெரால்ட் ஜே. டாலன் (27 மார்ச் 1945, பிலடெல்பியா - 17 ஜூன் 2008, வேன்டின்டன் பள்ளத்தாக்கு, பென்சில்வேனியா) ஒரு அமெரிக்க திட நிலை இயற்பியலாளர் ஆவார்.
புனித தெரேசா ஆலயம், பெரம்பூர்
ஆதாரங்கள்
பகுப்பு:சென்னை மாவட்டத்திலுள்ள கிறித்தவக் கோயில்கள்
ஜெரால்ட் ஜே. டோலன்
கல்வி மற்றும் தொழில்
1967 இல் பென்சில்வேனியா பல்கலைக்கழகத்தில் இயற்பியல் துறையில் இளங்கலை பட்டம் பெற்றார். 1973 இல் ஜான் சில்கோக்ஸின் கீழ் கோர்னெல் பல்கலைக்கழகத்தில் முனைவர் பட்டம் பெற்றார். 1973 முதல் 1976 வரை நியூயார்க் மாநில பல்கலைக்கழகத்தில் ஸ்டோனி புரூக்கில் ஜே. ஈ. லுகென்ஸின் கீழ், மெல்லிய-திரைப்பட சூப்பர்மார்க்கெட்டர்களில் ஆராய்ச்சி செய்தார். 1976 முதல் 1987 வரை டோலன் பெல் ஆய்வுக்கூடங்களில் இருந்தார். அங்கு தியோடர் ஏ. ஃபுல்டன் மேற்பார்வையின் கீழ் பணியாற்றினார். பின்னர் 1987 முதல் 1989 வரை ஐபிஎம்மின் தாமஸ் ஜே. வாட்சன் ஆராய்ச்சி மையத்தில் பணியாற்றினார். 1989 முதல் 1996 வரை பென்சில்வேனியா பல்கலைக்கழகத்தில் பேராசிரியராக இருந்தார். 1996 ஆம் ஆண்டில் இம்யூனிகான் நிறுவனத்தின் மருத்துவ இயற்பியலில் ஆலோசகரானார்.
திட-நிலை குவாண்டம் நிகழ்வுகள் மற்றும் தனிப்பட்ட எலக்ட்ரான்களின் கவனிப்பு ஆகியவற்றிற்கான சிறிய சுரங்கப்பாதை சந்திப்புகளின் வளர்ச்சியில் டோலன் ஒரு முன்னோடியாக இருந்தார். 1987 ஆம் ஆண்டில், தியோடோர் ஏ ஃபுல்டன் உடன் பெல் ஆய்வுக்கூடங்களில் முதல் ஒற்றை எலக்ட்ரான் டிரான்சிஸ்டரில் உருவாக்கினார். இவரது தொழில் வாழ்க்கையின் கடைசி பகுதியில் மருத்துவ பயன்பாடுகளில் பணிபுரிந்தார்.
மேற்கோள்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:1945 பிறப்புகள் பகுப்பு:2008 இறப்புகள் பகுப்பு:அமெரிக்க அறிவியலாளர்கள்
பாலிராஜா
பாலி-ராஜா (Baliraja) (ஆட்சி சுமார் 986-990 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். இவர் பரமார மன்னன் முன்ஜாவுடன் மோதலில் ஈடுபட்டார். இரு தரப்பினரும் வெற்றி பெற்றனர்.
ஆட்சி
பாலிராஜா அவரது முன்னோடி சோபிதாவின் மகனாவார்.
தந்தையின் ஆட்சிக் காலத்தில் தொடங்கிய சகமான- பரமாரர் மோதல் இவரது ஆட்சியிலும் தொடர்ந்தது. இவரது வழித்தோன்றலின் சுந்தா மலைக் கல்வெட்டின் படி, இவர் பரமார மன்னன் முன்ஜாவை தோற்கடித்தார். மறுபுறம், பரமார அரசவைக் கவிஞர் பரிமளா இந்தப் போரில் முஞ்சா வெற்றி பெற்றதாகக் கூறுகிறார். பரிமளாவின் கூற்றுப்படி, முஞ்சா கூர்ஜர ஆட்சியாளரையும் தோற்கடித்தார். அவர் மாருவின் ஆட்சியாளரிடம் தஞ்சம் அடைய வேண்டியிருந்தது. இங்கே, கூர்ஜர ஆட்சியாளர் சோலாங்கிய மன்னன் மூலராஜாவுடன் அடையாளம் காணலாம். மாருவின் ( மார்வார் பிரதேசம் ) ஆட்சியாளரின் அடையாளம் உறுதியாகத் தெரியவில்லை. ஆனால் அவர் அநேகமாக பாலிராஜாவாக இருக்கலாம்.
பாலிராஜா வாரிசு இல்லாமல் இறந்துவிட்டதாகத் தெரிகிறது. இவருக்குப் பிறகு இவரது தந்தைவழி மாமா விக்ரகபாலன் ஆட்சிக்கு வந்தார்.
உசாத்துணை
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
வீடமைப்பு
வீடமைப்பு என்பது, மக்கள் குடியிருப்புத் தேவைகளை நிறைவேற்றுவதற்காக இருப்பிடங்கள் அமைப்பதைக் குறிக்கும். தொழிற் புரட்சிக்கு முற்பட்ட காலங்களில், உலகம் முழுவதிலும் பெரும்பாலானவர்கள் நாட்டுப்புறங்களிலேயே வாழ்ந்து வந்தனர். அக்காலங்களிலே வீடுகள் பெரும்பாலும் சூழலில் கிடைக்கக்கூடிய பொருட்களைக்கொண்டே அமைக்கப்பட்டன. அத்துடன், நிலக்கிழாரிய அமைப்பின் கீழ், வேளாண்மைத் தொழிலாளர்களுக்கான இருப்பிடங்களை வழங்குவது நிலக்கிழார்களின் பொறுப்பாகவும் இருந்தது. அக்காலத்துச் சாதாரண மக்கள் வசதியான வீடுகளில் வாழ்ந்தார்கள் என்று சொல்ல முடியாதெனினும், வீடமைப்பு என்பது ஒரு சமூகப் பிரச்சினையாக முன்னிறுத்தப்படவில்லை. மக்கள் நாட்டுப்புறங்களிலே ஐதாக வாழ்ந்தார்கள். இதனால், வீடமைப்புக்கான நிலம், நீர் வசதி, கழிவகற்றல், போன்றவை பெரிய பிரச்சினைகளாகக் கருதப்படவில்லை.
வீடமைப்புப் பிரச்சினை
19 ஆம் நூற்றாண்டில், தொழிற்புரட்சி நகராக்கத்தை ஊக்குவித்ததுடன், பெருமளவு மக்கள் நாட்டுப்புறத்தில் இருந்து நகரங்களில் குவிந்தார்கள். இது இருப்பிடங்களுக்கான தேவைகளை அதிகரித்ததுடன், கட்டுப்படியாகக்கூடிய செலவில் இருப்பிடங்களை வழங்குவதில் பிரச்சினைகளையும் எதிர் நோக்கவேண்டியிருந்தது. தொடக்கத்தில், ஐரோப்பிய நாடுகளிலும், அமெரிக்காவிலும் எதிர்கொள்ளப்பட்ட இப்பிரச்சினை பின்னர் ஆசிய, ஆபிரிக்க, லத்தீன் அமெரிக்க நாடுகளிலும் பரவியது. இன்று பொருளாதார அடிப்படையில் வளர்ந்த நாடுகளாக உள்ள ஐரோப்பிய, வட அமெரிக்க நாடுகள் இப் பிரச்சினையைப் பெருமளவுக்குக் கட்டுப்பாட்டுக்குள் கொண்டுவந்திருப்பினும், வறிய வளர்ந்துவரும் நாடுகளில் இப்பிரச்சினையும் வளர்ந்து வருகிறது. இத்தகைய நாடுகளின் நகரப்பகுதிகளில், அளவுமீறிய குடியிருப்பு அடர்த்தி கொண்ட இடங்களில், பாழடைந்துவரும் பழைய கட்டிடங்களிலும், நகரத்தின் அழுக்கான பகுதிகளில், சேரிகளிலும் மக்கள் வாழ்ந்து வருகின்றார்கள்.
தீர்வுக்கான அணுகுமுறைகள்
இருப்பிடங்கள் தேவைப்படும் மக்களுக்கு அவற்றை வழங்குவதற்கான தீர்வுகள் பலவகையாக உள்ளன. வசதி படைத்த, மற்றும் மத்திய தர மக்களைப் பொறுத்தவரை, அவர்கள் தங்கள் இருப்பிடங்களுக்காக ஓரளவு நிதியைத் தங்கள் வருமானத்திலிருந்து ஒதுக்கக்கூடியவர்களாக இருக்கிறார்கள். இவர்களுக்கான வீடமைப்புப் பிரச்சினைகளைக் கையாளுவதுபோல் வறிய மக்களின் வீடமைப்புப் பிரச்சினைகளைக் கையாள முடியாது. இவர்களுக்காக அரசுகளே பெருமளவில் நிதி ஒதுக்கி இருப்பிடங்களைக் கட்டிக்கொடுக்கவேண்டிய நிலை உள்ளது. இது வறிய நாடுகளைப் பொறுத்தவரை பெரும் பொருளாதாரச் சுமையாகும். இதானால் இந்நாடுகள் இதற்காக வளர்ச்சியடைந்த நாடுகளின் நிதியுதவிகளை எதிர்பார்த்து நிற்கவேண்டியும் உள்ளது.
வசதி குறைந்தோருக்கான வீடமைப்பு
நிதி வசதி குறைந்தவர்களுக்கான இருப்பிடங்களைக் கட்டுவதற்குப் பலவிதமான திட்டங்கள் உள்ளன. அடிப்படையில் வீடமைப்புக்கான செலவுகளைக் குறைப்பதே இத்தகைய திட்டங்களின் முக்கியமான நோக்கமாகும். இவற்றுட் சில கீழே பட்டியலிடப்பட்டுள்ளன.
வசதியுள்ளோர், ஓரளவு வசதியுள்ளோருக்கான வீடமைப்பு
இவர்களுக்கான வீடமைப்பில் அரசு பெருமளவுக்குத் தலையிட வேண்டியதில்லை. எனினும் பல சந்தர்ப்பங்களில், அரசின் பங்களிப்புத் தேவைப்படுவது உண்டு. இவை பெரும்பாலும், நிலம் ஒதுக்குதல், உள்கட்டமைப்பு வசதிகளைச் செய்து கொடுத்தல், சட்ட மற்றும் நிர்வாகச் சிக்கல்களைத் தீர்க்க உதவுதல் போன்ற வகையில் அமைந்திருக்கும்.
மேற்கோள்கள்
பகுப்பு:அன்றாட வாழ்வியல் பகுப்பு:நகரவியல் பகுப்பு:வீடமைப்பு
கேட் ஹட்சன்
கேட் கேர்ரி ஹட்சன் (பிறப்பு ஏப்ரல் 19, 1979) ஒரு அமெரிக்க நடிகை. ஆல்மோஸ்ட் ஃபேமஸ் திரைப்படத்தில் அவருடைய கதாபாத்திரத்தின் மூலம் பல விருதுகளையும் நியமனங்களையும் பெற்ற பின்னர் அவர் புகழ் பெறத் தொடங்கினார், அது முதல் அவர் ஹாலிவுட்-இன் முன்னணி நடிகையாக உருவாகி பல திரைப்படங்களில் நடிக்க ஆரம்பித்தார், அவற்றுள் ஹௌ டு லாஸ் எ கய் இன் 10 டேஸ், தி ஸ்கெலிடன் கீ , யூ, மி அண்ட் டுப்ரீ , ஃபூல்ஸ் கோல்ட், ரெய்சிங் ஹெலன் மற்றும் பிரைட் வார்ஸ் ஆகியவை அடங்கும்.
ஆரம்பகால வாழ்க்கை
ஹட்சன் லாஸ் ஏஞ்சல்சில் பிறந்தார், இவர் அகாடெமி விருது-பெற்ற நடிகை கோல்டி ஹான் மற்றும் நடிகர், நகைச்சுவையாளர் மற்றும் இசைக்கலைஞரான பில் ஹட்சன் ஆகியோரின் மகளாவார். அவர் பிறந்த பதினெட்டு மாதங்களில் அவருடைய பெற்றோர்கள் விவாகரத்து பெற்றனர். அவரும் அவருடைய சகோதரரும் நடிகருமான ஆலிவர் ஹட்சன், இருவரும் கொலோராடோவில் அவருடைய தாய் மற்றும் தாயின் நீண்டகால நண்பருமான நடிகர் கர்ட் ரஸ்ஸெல் அவர்களால் வளர்க்கப்பட்டனர். ஹட்சன் தன்னுடைய உயிரியல் தந்தைக்குத் "தன்னைப்பற்றி எள்ளளவும் தெரியாது" என்று கூறியிருந்தார். மேலும் அவர் ரசெலைத் தான் தன் தந்தையாகக் கருதுவதாகத் தெரிவித்தார். ஹட்சன் தன் தாயை இவ்வாறு விவரித்திருந்தார், "நான் பெரும்பாலான விஷயங்களைக் கற்றுக்கொண்ட பெண்மணி, எதையும் தெரிந்து கொள்ளவேண்டியிருந்தால் நான் எதிர்நோக்குபவரும் அவரே, நான் மதிப்புக்கொடுக்கும் வகையில் தன்னுடைய வாழ்க்கையை வழிநடத்தியவர்". அவருக்கு மூன்று ஒன்றுவிட்ட சகோதர சகோதரிகள்: அவர் உயிரியல் தந்தை சிண்டி வில்லியம்ஸ் என்ற நடிகையைப் பின்பு திருமணம் செய்ததன் மூலம் பிறந்த எமிலி மற்றும் ஸசாரி ஹட்சன்; கர்ட் ரஸ்ஸெலுடன் தன் தாயின் உறவு மூலம் பிறந்த வையாட் ஆகியோர்.
ஹட்சன் ஆங்கில, இத்தாலிய மற்றும் ஹங்கேரிய யூத மரபினைச் சார்ந்தவர், அவர் தாய்வழிப் பாட்டியின் யூத மதப்படி வளர்க்கப்பட்டார்; அவருடைய குடும்பம் புத்தமதத்தையும் பின்பற்றியது. அவர் தன் பட்டப்படிப்பை 1997 ஆம் ஆண்டில் கிராஸ்ரோட்ஸ்ஸில் முடித்தார், இது சாண்டா மோனிகாவில் இருக்கும் ஒரு தனிப்பட்ட கல்லூரி ஆயத்தப் பள்ளியாகும். அவர் நியூ யார்க் பல்கலைக்கழகத்தில் ஏற்றுக்கொள்ளப்பட்டிருந்தார், ஆனால் இளங்கலை பட்டப்படிப்பிற்குப் பதிலாக நடிப்புத் தொழிலில் ஈடுபட முடிவுசெய்தார்..
தொழில் வாழ்க்கை
ஹட்சனின் பெரும் முன்னேற்றம் அவர் பென்னி லேனாக கேமரூன் க்ரோவ்-இன் ஆல்மோஸ்ட் ஃபேமஸ் (2000) திரைப்படத்தில் நடித்தவுடன் கிடைத்தது, இந்தக் கதாபாத்திரத்திற்காக அவர் சிறந்த துணை நடிகைக்கான அகாடெமி விருது நியமனமும் சிறந்த துணை நடிகைக்கான கோல்டன் குளோப் விருது - சலனப் படம், வெற்றியையும் பெற்றார். அதிகம் அறியப்படாத திரைப்படங்களிலும் அவர் முன்னர் தோன்றியுள்ளார். அவை ஒரு பதின்வயது நாடகமான காசிப், மற்றும் ஒரு புத்தாண்டு நாள் அடிப்படையில் அமைந்த சிரிப்புப் படமும் மிக அதிகமான நடிகர்கள் நடித்ததுமான 200 சிகரெட்ஸ். அவருடைய ஆரம்பகால வாழ்க்கைத் தொழில் மற்றும் வெற்றி பற்றி ஹட்சன் கூறும்போது தான் ஒரு "கடின உழைப்பாளி" என்றும் நன்கு அறியப்பட்ட தன் பெற்றோருடன் சம்பந்தப்பட விரும்பவில்லை என்றும் கூறினர், "மற்றவர்கள் முதுகில் சவாரி செய்தார்" என்னும் உணர்வினைத் தவிர்க்க விரும்பினார்.
2002 ஆம் ஆண்டில் வரலாற்றுக் காதல்கதையான தி ஃபோர் ஃபெதர்ஸ் இன் ரீமேக்கில் அவர் நடித்திருந்தார், அந்தத் திரைப்படம் விமர்சகர்கள் மற்றும் பார்வையாளர்களிடமிருந்து நல்ல வரவேற்பைப் பெறவில்லை. அவருடைய அடுத்த காதல் நகைச்சுவைத் திரைப்படமான ஹௌ டு லாஸ் எ கய் இன் 10 டேஸ், அதன் பிப்ரவரி 2003 ஆம் ஆண்டு வெளியீட்டிற்குப் பின்னர், பாக்ஸ் ஆபீசில் மிகப் பெரிய வெற்றிப்படமாக அமைந்து $100 மில்லியனுக்கும் அதிகமாக வசூலித்தது. ஹட்சன் அதன் பின்னர் பல காதல் நகைச்சுவைகளில் தோன்றினார், அவற்றுள் அலெக்ஸ் அண்ட் எம்மா மற்றும் ரெய்சிங் ஹெலன் ஆகியவை அடங்கும்; இந்தத் திரைப்படங்கள் பல்வேறு படிநிலையிலான வெற்றிகளைக் கொண்டிருந்தது.
2005 ஆம் ஆண்டில் தி ஸ்கெலிடன் கீ என்னும் திரில்லர் மூலம் ஹட்சன் தலைப்புச்செய்தியானார். தயாரிப்பு மதிப்பீடாக $43 மில்லியனைக் கொண்டிருந்த அந்தத் திரைப்படம் பாக்ஸ் ஆபீஸ் வெற்றியைக் கொண்டாடியது, உலகம் முழுவதும் $91.9 மில்லியனுக்கும் அதிகமான வசூலைப் பெற்றது (வட அமெரிக்காவில் $47.9 மில்லியன்). அவருடைய பிந்தைய நகைச்சுவைத் திரைப்படமான யூ, மி அண்ட் டுப்ரீ, உடன் நடித்திருந்தவர்கள் ஓவென் வில்சன் மற்றும் மாட் டில்லான், ஜூலை 14, 2006 அன்று அதன் தொடக்க வார இறுதியில் $21.5 மில்லியனை வசூலித்தது.
2007 ஆம் ஆண்டில், கட்லாஸ் என்னும் குறும்படத்தை ஹட்சன் இயக்கினார், இது வாசகர்களின் தனிப்பட்ட கட்டுரைகளை ஆதாரமாகக் கொண்ட கிளாமர் பத்திரிக்கையின் "ரீல் நொடிகள்". கட்லாஸ்ஸில் உடன்-நடித்திருந்தவர்கள் குர்ட் ரசெல், டகோடா ஃபான்னிங், விர்ஜினியா மாட்சன், செவி சேஸ் மற்றும் கிறிஸ்டென் ஸ்டீவர்ட்.
2008 ஆம் ஆண்டில் அவர் காதல் நகைச்சுவையான ஃபூல்ஸ் கோல்ட் திரைப்படத்தில் தோன்றினார், இது பிப்ரவரி 8 ஆம் தேதி வெளியானது, இது அவர் மேத்தியூ மெக்கோனாகேவுடன் இணைந்து நடிக்கும் இரண்டாவது திரைப்படம். திரைப்படத்தின் நீருக்குள்ளேயான காட்சிகளுக்காக அவர் கிரேட் பேர்ரியர் ரீஃப்பில் ஸ்கூபா டைவிங்கிற்காகச் சான்றளிக்கப்பட்டுள்ளார். அவருடைய சமீபத்திய திரைப்படமான, இதுவும் ஒரு ரொமாண்டிக் காமெடி, மை பெஸட் ஃப்ரெண்ட்ஸ் கெர்ல், செப்டம்பரில் வெளியிடப்பட்டது.
அடுத்து ஹட்சன் இசைத் திரைப்படமான னைன் -இல் தோன்றினார், உடன் நடித்தவர்கள் டேனியல் டே-லெவிஸ், மரியான் காட்டில்லார்ட், பெனலோப் க்ருஸ், நிகோல் கிட்மான் மற்றும் ஜுடி டென்ச். ராப் மார்ஷல் அவர்களால் இயக்கப்பட்ட அந்தத் திரைப்படம் டிசம்பர் 2009 ஆம் ஆண்டில் வெளியானது. ஹட்சன் அவருடைய அறியப்படாத நடன திறன்களுக்காக மிகவும் போற்றப்பட்டார், இது "சினிமா இடாலியானோ" என்ற அசல் படைப்பால் தூண்டப்பட்ட ஸ்டைலிஷ் 60களில் காட்சிப்படுத்தப்பட்டிருந்தது, இது இந்தத் திரைப்படத்துக்காக மற்றும் ஹட்சனின் கதாபாத்திரத்திற்காக பிரத்தியேகமாக எழுதப்பட்டது.
ஜிம் தாம்சனின் தி கில்லர் இன்சைட் மீ தழுவல் திரைப்படத்திலும் சமீபத்தில் நடித்திருந்தார். அந்தத் திரைப்படம் ஜனவரி 24, 2010 அன்று சன்டேன்ஸ் திரைப்பட விழாவில் முதன் முறையாகத் திரையிடப்பட்டது.
சொந்த வாழ்க்கை
டிசம்பர் 31, 2000 அன்று ஆஸ்பென், கொலோராடோவில் தி பிளாக் க்ரோஸ்-சுக்கான பாசாங்குத் தலைவர் கிரிஸ் ராபின்சன்-ஐ ஹட்சன் திருமணம் செய்துகொண்டார். ஒரு நேரத்தில் இயக்குநர் ஜேம்ஸ் வேல் அவர்களின் உடைமையாக இருந்த இல்லத்தில் தம்பதியினர் வாழ்ந்தனர் மேலும் ஹட்சனின் திரைப்படப் படப்பிடிப்புகள் அல்லது ராபின்சனின் இசைப் பயணங்களின் போது இருவரும் ஒன்றாகவே பயணம் செய்தனர். ஜனவரி 7, 2004 அன்று ஹட்சன், மகன் ரைடர் ரசெல் ராபின்சனைப் பெற்றெடுத்தார். ஆகஸ்ட் 14, 2006 அன்று ஹட்சனின் பத்திரிக்கைத் தொடர்பாளர், ஹட்சன் மற்றும் ராபின்சன் பிரிந்துவிட்டதாக அறிவித்தார். நவம்பர் 18, 2006 அன்று ராபின்சன் "சமாதானப்படுத்த இயலாத வேறுபாடுகளைக்" காரணங்காட்டி விவாகரத்துப் பத்திரங்களைப் பதிவு செய்தார். அந்த விவாகரத்து அக்டோபர் 22, 2007 அன்று உறுதிப்படுத்தப்பட்டது.
மே 2009 ஆம் ஆண்டில் ஹட்சன் நியூ யார்க் யாங்கீஸ் தர்ட் பேஸ் மான் அலெக்ஸ் ராட்ரிகுசுடன் பழக ஆரம்பித்தார். 2009 வர்ல்ட் சீரிஸ்ஸின் போது அவர் கூட்டத்தில் பல முறை காணப்பட்டார். டிசம்பர் 15, 2009 அன்று ஹட்சன் மற்றும் ராட்ரிகுஸ் பிரிந்துவிட்டதாகத் தெரிவிக்கப்பட்டது.
ஹட்சன் தன்னைத்தானே திரையில் பார்க்க விரும்பவில்லை என்றும் கூறியிருந்தார், முதல் முறையாக தன்னுடைய நடிப்பைப் பார்க்கும்போது அவருக்கு "குளிர் எடுத்து... நடுக்கம் உண்டாகி... வேர்த்துவிடுவதாக" குறிப்பிட்டார். ஜூலை 2006 ஆம் ஆண்டில், ஹட்சன் தி நேஷனல் என்கொய்ரர் -இன் பிரிட்டிஷ் பதிப்பு மீது வழக்கு தொடுத்தார், அவர்கள் அவருக்கு உண்பதில் கோளாறு இருப்பதாகவும் "வருந்தும் வகையில் மெலிந்திருப்பதாக" விவரித்த பின்னர், அவர் இவ்வாறு செய்தார். அந்தச் சுருக்கச் செய்தித்தாளின் நடவடிக்கைகள் "முழுவதும் பொருத்தமற்றவை" மற்றும் "வெளிப்படையான பொய்" என்று ஹட்சன் கூறினார், மேலும் இளம் பெண்கள் மீது அந்தச் செய்தித்தாள் கொண்டிருக்கும் எடை பற்றிய கருத்துகள் மீது தனக்கிருக்கும் கவலையைக் குறிப்பிட்டார்.
பனிக்கட்டி வாளி அறைகூவல்
பனிக்கட்டி வாளி அறைகூவல் அல்லது ஐஸ் பக்கெட் சேலஞ்ச் (Ice Bucket Challenge) என்பது தசையூட்டமற்ற பக்க மரப்பு நோய்க்கான ஆராய்ச்சியில் ஈடுபடும் தன்னார்வத் தொண்டு நிறுவனத்திற்கு நிதி திரட்ட மேற்கொள்ளப்பட்ட அறைகூவல் ஆகும். இந்தச் அறைகூவலை எதிர் கொள்பவர் ஒரு வாளி குளிர்ந்த நீரை தனது தலையில் ஊற்றிக் கொள்ளவோ அல்லது அத்தொண்டு நிறுவனத்திற்கு $100 நிதியோ அல்லது இரண்டையுமே இருபத்தி நான்கு மணி நேரத்திற்குள் செய்யவோ தன் நண்பர்களால் அறைகூவல் விடப்படுவார். 2014 ஆம் ஆண்டின் நடுவில் சமூக வலைத்தளங்களில் மிக வேகமாக இந்தச் அறைகூவல் பற்றிய செய்தி பரவியது. உலகம் முழுவதும் உள்ள பலரும் இந்த அறைகூவலில் பங்கேற்றனர்.
பின்னணி
தசையூட்டமற்ற பக்க மரப்பு நோய் (Amyotrophic lateral sclerosis - ALS) எனப்படும் நரம்பு தொடர்பான நோய் குறித்து விழிப்புணர்வு ஏற்படுத்தவும், நிதி திரட்டவும் பனிக்கட்டி வாளி அறைகூவல் அறிமுகப்படுத்தப்பட்டது. இந்தச் அறைகூவலை உலக பிரபலங்களில் பலர் ஏற்றுத் தங்கள் தலையில் ஒரு வாளி குளிர்ந்த நீரை ஊற்றியுள்ளனர். மேலும் இந்தச் சவாலை ஏற்கும் ஒவ்வொருவரும் 3 பேரை முன்மொழிந்து அவர்களையும் இந்தச் அறைகூவலை ஏற்குமாறு கூற வேண்டும்.
மேற்கோள்கள்
பகுப்பு:விழிப்புணர்வு நிகழ்ச்சிகள்
வேசுட்ரால்
வேசுட்ரால் (Vastral) என்பது இந்தியாவின் குசராத் மாநிலத்தில் இருக்கும் அகமதாபாத் மாவட்டத்திலுள்ள ஒரு நகராட்சிப் பகுதியாகும்.